باش ناظیرین معاوینی و حکومت سوزچوزسو بکیر بوزداغ تورکیه نین میللی تهلوکه سیزلیغینی تهدید ائدن عنصورلارا قارشی آرتیق صبری قالمادیغینی بیلدیردی.
بکیر بوزداغ جمهور باشقانی رجب طیب اردوغان رهبرلیگینده کئچیریلن ناظیرلر شوراسی نین ییغینجاغیندان سونرا مطبوعات کنفرانسی کئچیردی.
تورکیه نین فوق العاده گون لردن کئچدیگینی بیلدیرن بوزداغ، تورکیه سرحدینده بیر ترور دهلیزی یارادیلیب، تهلوکه سیزلیگینی ده بیر ترور اردوسونونا تسلیم ائدیلمک ایسته نیلدیگینی خاطیرلاداراغ، بو آچیق شکیلده میللی تهلوکه سیزلیگیمیزه تهدید دیر.تورکیه میللتی نین و دوولتی نین بقاسی اوچون بویوک ریسک آلماغا حاضیردیر، دئدی.
بوزداغ ترور تشکیلاتی داعش ایله موباریزه بهانه سی ایله بیر باشقا ترور تشکیلاتی پ.کا.کا/پ.ی.د ایله امکداشلیغین قبول ائدیلمه بیلمه یه جگینی دفعه لر ایله آنلاتماسینا باخمایاراق یاشانان حادثه لر قارشی سیندا تورکیه نین آرتیق صبرینین قالمادیغینی لازیم اولان آدیم لار آتماقدا قطعیت لی اولدوغونو بیلدیردی.
سوریه نین آفرین بولگه سینده کی تورکیه قارشیتی ترور تشکیلاتی مسئله سینده دیپلوماتیک بوتون یول لاری باشا چاتدیغینی دئین بوزداغ، تروریست لره وئریلن سلاح لارین گئری آلینماسی کیمی مسئله لرده وئریلن سوزلرین توتولمادیغینی قئید ائتدی.
بکیر بوزداغ امریکا رهبرلیگینه بیر داها چاغیریش ائده ره ک، پ.کا.کا/پ.ی.د-یه دستک وئریلمه مه لی دیر. ترور اردوسو پلانیندان ال چکیلمه لیدیر. دئیه بیلدیردی.
روسیا و امریکا کیمی اولکه لر ایله علاقه لرین داوام ائتدیگینی قئید ائدن بوزداغ ، آنجاق میللی تهلوکه سیزلیگیمیز اوچون هیچ کیمدن ایجازه آلمایاجاغیق. آتماغیمیز لازیم اولان آدیملاری آتاجاغیز.
عفرین ده کی تروریست تشکیلاتینا قارشی نه زامان عملیات باشلایاجاغینا دایر بیر سوالا حکومت سوزچوسو بئله جاواب وئردی.
جمهور باشقانی رجب طیب اردوغان نین سویله دیگی کیمی بیر گئجه آنسیزین گله بیله ریک.
